
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 441 (1) 

Ίδρυση γνωμοδοτικού και εισηγητικού Επιστημονικού 

Συμβουλίου (Επιτροπής) για νομικά ερωτήματα στο 

Υπουργείο Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 61 παρ. 6 Ν. 419/76 «Περί Οργανισμού του 
Υπουργείου Εξωτερικών». 

2. Την υπηρεσιακή ανάγκη. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, εφ’ όσον η τυχόν αποζημίωση των μελών του 
Επιστημονικού Συμβουλίου θα καθορισθεΐ σύμφωνα με το 
αρ. 61 παρ. 6 του Ν. 419/76 με νεώτερη απόφαση των 
Υπουργών Εξωτερικών και Οικονομικών, αποφασίζουμε: 

Την ίδρυση γνωμοδοτικού και εισηγητικού Επιστημονι¬ 
κού Συμβουλίου (Επιτροπής) για νομικά ερωτήματα, τα 
οποία τίθενται από τον Υπουργό Εξωτερικών, τον Αναπλη¬ 
ρωτή Υπουργό Εξωτερικών και τους Γραμματείς του 
Υπουργείου Εξωτερικών, αποτελουμένου από τα εξής 
μέλη: 

1. Κρατερός ΙΩΑΝΝΟΥ, Καθηγητή Διεθνούς Δικαίου 
Πανεπιστημίου Θράκης, επίτιμο ειδικό Νομικό Σύμβουλο 
Υπουργείου Εξωτερικών. 

2. Γεώργιο ΠΑΠΑΔΗΜΗΤΡΙΟΥ, καθηγητή Συνταγματι¬ 
κού Δικαίου, Πανεπιστημίου Αθηνών, Νομικό Σύμβουλο 
Πρωθυπουργού. 

3. Χρήστο ΡΟΖΑΚΗ, καθηγητή Διεθνούς Δικαίου Πανε¬ 
πιστημίου Αθηνών, Αντιπρόεδρο Ευρωπαϊκής Επιτροπής 
Δικαιωμάτων του Ανθρώπου. 

4. Αργύρη ΦΑΤΟΥΡΟ, καθηγητή Διεθνούς Δικαίου Πα¬ 
νεπιστημίου Αθηνών. 

Συγκεκριμένα: 

Το Επιστημονικό Συμβούλιο λειτουργεί κατά τρόπο αυ¬ 
τόνομο και αυτοτελή. Η εκλογή του Προέδρου του και η 
διατύπωση των κανόνων εσωτερικής λειτουργίας γίνεται 
από τα μέλη του Συμβουλίου, 

Στις αρμοδιότητες του Επιστημονικού Συμβουλίου 
εντάσσονται τα εξής: 

- Γνωμοδοτεί σε ερωτήματα που θέτουν ο Υπουργός 
Εξωτερικών, ο Αναπληρωτής Υπουργός Εξωτερικών και οι 
Γ ενικοί Γ ραμματείς. 

Εισηγείται δ’ ιδίας πρωτοβουλίας επί νομικών ζητημά¬ 
των οτους ανωτέρω. 

- Οι Υπηρεσίες του Υπουργείου Εξωτερικών υποχρεού- 
νται να παρέχουν στο εν λόγω όργανο ενημέρωση ή πλη¬ 
ροφορίες που τους ζητούνται. Η επιμέλεια γραμματειακής 
στήριξης του Επιστημονικού Συμβουλίου ανήκει στο γρα¬ 
φείο του Γενικού Γραμματέα Διοίκησης και Οργάνωσης. 

- Το Επιστημονικό Συμβούλιο έχει την ευχέρεια να συ¬ 
νεργάζεται με επιστήμονες στο πλαίσιο ερευνητικών ερ¬ 
γασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1996 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. 2075/(ΦΟΡ) 278 (2) 

Τροποποίηση και συμπλήρωση της 11069 (ΦΟΡ) 1314/ 
7.9.95 κοινής υπουργικής απόφασης με θέμα «Διορι¬ 
σμός μελών του Εθνικού Γνωμοδοτικού Συμβουλίου 
Έρευνας (ΕΓΣΕ)». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 4 του Ν. 1514/85 και του 
άρθρου 44 του Ν. 2000/91. 

β) Την αριθ. 11069 (ΦΟΡ) 1314/7.9.95 απόφασή μας 
με την οποία διορίστηκαν τα μέλη του Εθνικού Γνωμοδοτι- 
κού Συμβουλίου Έρευνας (ΕΓΣΕ). 

γ) Την αριθ. 43 (ΦΟΡ) 1/3.1.95 απόφαση του ΥΒΕΤ με 
την οποία: α) έγινε αποδεκτή η παραίτηση του καθηγητή 
Κ. Σέκερη από αναπληρωματικό μέλος της Επιτροπής 
Βιολογίας, Βιοτεχνολογίας και Γεωπονικών Επιστημών 
του ΕΓΣΕ, β) διορίστηκε σε αντικατάστασή του ο Σταμά- 
τιος Αλαχιώτης, πρύτανης του Πανεπιστημίου Πατρών. 

δ) Τα αριθ. 953/κτ/13.9.95, 1642/21.9.95, 427/ 
14.9.95 έγγραφα της Ένωσης Ελλήνων Χημικών, της ΠΑ- 
ΣΕΓΕΣ και της ΑΔΕΔΥ αντιστοίχως με τα οποία ορίζουν 
τους εκπροσώπους των στο ΕΓΣΕ, αποφασίζουμε: 

1. Τροποποιούμε την αριθ. 11069 (ΦΟΡ) 1314/7.9.95 
απόφασή μας και διορίζουμε τον Σταμάτη Αλαχιώτη ως 
αναπληρωματικό μέλος της Επιτροπής Βιολογίας, Βιοτε¬ 
χνολογίας και Γεωπονικών Επιστημών του ΕΓΣΕ στη θέση 
του παραιτηθέντος Κων/νου Σέκερη. 

2. Συμπληρώνουμε την ίδια απόφαση και διορίζουμε ως 
μέλη του ΕΓΣΕ τους: 

- Κων/νο Παλαιό, εκπρόσωπο της Ένωσης Ελλήνων 
Χημικών. 

- Αλέξανδρο Τζατζάνη, εκπρόσωπο της Πανελλήνιας 
Συνομοσπονδίας Ενώσεων Γεωργικών Συνεταιρισμών 
(ΠΑΣΕΓΕΣ) ως τακτικά μέλος με αναπληρώτρια τη Δήμη¬ 
τρα Μάρδα. 

- Τάσο Δεληγιάννη, εκπρόσωπο της ΑΔΕΔΥ, ως τακτικό 
μέλος με αναπληρωτή τον Βαγγέλη Περουτσέα. 

Κατά τα λοιπά, η υπ’ αριθ. 11069 (ΦΟΡ) 134/7.9.95 
απόφασή μας, ισχύει ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1996 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΘΝ. ΠΑΙΔΕΙΑΣ & ΘΡΗΣΚ/ΤΰΝ 

Β. ΠΑΠΑΝΔΡΕΟΥ Γ. ΠΑΠΑΝΔΡΕΟΥ 

Αρ ιθ. 3503/729 (3) 

Διαδικασία και απαιτούμενα δικαιοληγητικά για την κατα¬ 
βολή της επιχορήγησης του άρθρου 23α του Ν. 1892/ 
1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1892/90 και ειδικότερα το άρθρο 
23α παρ. 8. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει. 

3. Τις διατάξεις του Π.Δ. 27/96 (ΦΕΚ 19/Α/1.2.96) 
«Συγχώνευση του Υπουργείου Τουρισμού, Βιιομηχανίας, 
Ενέργειας και Τεχνολογίας και Εμπορίου στο Υπουργείου 
Ανάπτυξης». 

4. Την με αριθ. 289/14.2.96 απόφαση του Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στου Υφυπουργούς Ανάπτυξης» (ΦΕΚ 92/Β/14.2.96), 
Φοίβο Ιωαννίδη και Μιχάλη Χρυσοχοιδπ. 

5. Την με αριθ. 411/24.1.1996 κοινή απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στου Υφυπουρ¬ 
γούς Οικονομικών» (ΦΕΚ 58/Β/24.1.1996), Γεώργιο Δρυ 
και Γεώργιο ΑνωμερΙτη. 

6. Την με αριθ. ΔΙΟΝΟΣΕ 948/1.12.1986 κοινή απόφασή 
του Υπουργού Προεδρίας της Κυβέρνησης και Υφυπουρ¬ 
γού Εθνικής Οικονομίας καθώς και τη με αριθ. Ι.Ε./7027/ 
23.5.86 κοινή Απόφαση των Υπουργών Εθνικής Οικονο¬ 
μίας και Οικονομικών «Περί διαδικασίας και των απαιτου- 
μένων δικαιολογητικών για την καταβολή της Επιχορήγη¬ 
σης και Επιδότησης του επιτοκίου του Ν, 1 116/8 και του 
Ν. 1262/82» η οποία διατηρήθηκε σε ισχύ με την 948/ 
1.12.1986 Κοινή Απόφαση, αποφασίζουμε: 

Αρθρο 1 

Διαδικασία καταβολής της επιχορήγησης του άρθρου 
23α του Ν. 1892/90. 

, 1. Η καταβολή της επιχορήγησης από το Δημόσιο στον 
Επενδυτή θα πραγματοποιείται σύμφωνα με τα αναλυτι- 
κώς οριζόμενα στην οικεία απόφαση και μετά από έλεγχο 
και διαπίστωση από τα αρμόδια όργανα ελέγχου ότι ο 
επενδυτής συμμορφώνεται προς τους όρους και προϋπο¬ 
θέσεις του Ν. 1892/90, 

2. Για τις καταβολές της επιχορήγησης θα εκδίδεται το 
σχετικό χρηματικό ένταλμα σε βάρος του Προϋπολογι¬ 
σμού Δημοσίων Επενδύσεων. 

Αρθρο 2 

Δικαιολογητικά για την καταβολή της επιχορήγησης. 

Α. Απαιτούμενα δικαιολογητικά για την καταβολή των 
ετήσιων δόσεων της επιχορήγησης. 

1. Αντίγραφο της απόφασης της υπαγωγής της επένδυ- 

σης καθώς και αντίγραφα των τυχόν τροποποιήσεών της. 
Επίσης αντίγραφο του ΦΕΚ (τεύχος ΤΑΠΣ) στο οποίο δη- 
μοσιεύθηκε η απόφαση υπαγωγής ή η περίληψή της και οι 
τυχόν τροποποιήσεις της. 

2. θεωρημένη άδεια οικοδομής. Εάν δεν απαιτείται η 
έκδοση οικοδομικής άδειας για τα κτιριακά που περιλαμ¬ 
βάνονται στην επένδυση τότε απαιτείται βεβαίωση από το 
αρμόδιο Γραφείο της Πολεοδομίας ότι δεν απαιτείται γι’ 
αυτά η έκδοση της οικοδομικής άδειας. 

3. Καταστατικό σύστασης της Εταιρείας και τυχόν τρο¬ 
ποποιήσεις του στο οποίο θα εμφανίζεται: 

α. η κεφαλαιοποίηση και καταβολή της ιδίας συμμετο¬ 
χής στο πραγματοποιηθέν έργο της επένδυσης και 

β. η δέσμευση ότι οι μετοχές είναι ονομαστικές ή και μη 
μεταβιβάσιμες, στις περιπτώσεις όπου αυτό ορίζεται στην 
απόφαση υπαγωγής ή σε τροποποίησή της. 

Επίσης, πρόσφατη βεβαίωση του τμήματος Εμπορίου 
της αρμόδιας Νομαρχιακής Αυτοδιοίκησης ή του αρμόδιου 
Πρωτοδικείου κατά περίπτωση, με την οποία να βεβαιώ¬ 
νεται ότι δεν έχει υποβληθεί αίτηση για πτώχευση της 
Εταιρείας ούτε έχει γίνει περαιτέρω τροποποίηση του κα¬ 
ταστατικού της, πέραν των τροποποιήσεων που υποβάλ¬ 
λονται σύμφωνα με την παρούσα παράγραφο. 

4. Στις περιπτώσεις εκχώρησης της επιχορήγησης στην 
Τράπεζα, απαιτείται σύμβαση ενεχυριάσεως απαιτή- 
σεως. 

5. Αντίγραφο πρόσφατου πρακτικού του Δ.Σ. εφόσον η 
επένδυση πραγματοποιείται από Α.Ε. με το οποίο θα 
εξουσιοδοτείται εκπρόσωπος για την είσπραξη των δό¬ 
σεων της επιχορήγησης. Γία τις λοιπές επιχειρήσεις νό¬ 
μιμη εκπροσώπηση. 

6. Αποδεικτικό φορολογικής ενημερότητας του Φορέα 
της επένδυσης (εις διπλούν) πρωτότυπο ή φωτοαντί¬ 
γραφο θεωρημένο από το Δημόσιο Ταμείο που εκδό- 
θηκε. 

7. Βεβαίωση του ΙΚΑ περί μη οφειλής του Φορέα της 
επένδυσης (εις διπλούν) πρωτότυπο ή φωτοαντίγραφο 
θεωρημένο από το κατάστημα ΙΚΑ από το οποίο εκδό- 
θηκε. 

8. Στην περίπτωση εκχώρησης της επιχορήγησης στην 
Τράπεζα απαιτούνται: 

α. Εξουσιοδότηση της Τράπεζας για την είσπραξη επι¬ 
ταγής. 

β. Απόδειξη παραλαβής της επιταγής υπογεγραμμένη 
από τους νόμιμους εκπροσώπους της Τράπεζας. 

9. Άδεας επέκτασης - εκσυγχρονισμού. 

Β. Απαιτούμενα δικαιολογητικά για την ολοκλήρωση 
επένδυσης που έχει υπαχθεί στις διατάξεις του άρθρου 
23α του Ν. 1892/90 και για την καταβολή της τελευταίας 
δόσης της επιχορήγησης. 

1. Αίτηση του Επενδυτή περί ολοκλήρωσης της επένδυ¬ 
σης και οριστικοποίησης του κόστους αυτής και πιστοποί¬ 
ησης της έναρξης της παραγωγικής λειτουργίας της επέν¬ 
δυσης. Η αίτηση αυτή υποβάλλεται μετά την κατάρτιση 
από το αρμόδιο όργανο ελέγχου, της τελικής έκθεσής του 
για την ολοκλήρωση και την παραγωγική λειτουργία της 
επένδυσης. 

2. Απόφαση ολοκλήρωσης του επιχειρηματικού σχεδίου 
σύμφωνα με τους όρους και τις προϋποθέσεις της Εγκρι- 
τιής Απόφασης. 

3. Από τα δικαιολογητικά που καθορίζονται στην προη¬ 
γούμενη παράγραφο Α: 


I. το υπό στοιχείο (1) εφόσον έχουν γίνει περαιτέρω τρο¬ 
ποποιήσεις της απόφασης υπαγωγής, 

II. το υπό στοιχείο (2) εφόσον έχει γίνει περαιτέρω τρο¬ 
ποποίηση ή αναθεώρηση της άδειας οικοδομής, 

III. το υπό στοιχείο (3) εφόσον έχουν γίνει περαιτέρω 
τροποποιήσεις του καταστατικού καθώς και η προβλεπό- 
μενη πρόσφατη σχετική βεβαίωση, 

IV. τα υπό στοιχεία (4), (5), (6), (7), (8), (9) δικαιολογη- 
τικά. 

Γ. Πέραν των καθοριζομένων στις προηγούμενες παρα¬ 
γράφους δικαιοληγιτικών, είναι απαραίτητο να προσκομί¬ 
ζονται σε κάθε στάδιο καταβολής της επιχορήγησης και τα 
δικαιολογητικά που προκύπτουν από τυχόν ειδικούς 
όρους που έχουν τεθεί κατά περίπτωση σε αποφάσεις 
υπαγωγής ή σε τροποποιήσεις τους καθώς και τα πρό¬ 
σθετα δικαιολογητικά που προκύπτουν λόγω τυχόν ιδιαι¬ 
τερότητας της επένδυσης. Τέλος η αρμόδια Δ/νση είναι 
δυνατόν να ζητά και άλλα δικαιολογητικά για την καταβολή 
της επιχορήγηησης, που κατά την κρίση της θεωρούνται 
κατά περίπτωση απαραίτητα. 

Αρθρο 3 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 4 

Ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως (Τεύχος Β'). 

Αθήνα, 6 Μαρτίου 1996 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΤΥΞΗΣ 

Γ. ΛΝΩΜΕΡΙΤΗΣ Φ. ΙΩΑΝΝΙΔΗΣ 

-♦>- 

Αριθ. ΦΙ/οικ. 3584 (4) 

Διάρθρωση, αρμοδιότητες και κατανομή προσωπικού της 

Διεύθυνσης Μικρών και Μεσαίων επιχειρήσεων της 

Γ.Γ.Β. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 23 παρ, 1 του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137/95) και 29Α όπως 
προσετέθη με το άρθρο 27 του Ν. 2081 /92 (ΦΕΚ 154/Α/ 
2 ). 

β. Του άρθρου 6 του Ν, 2026/92 «Ρύθμιση θεμάτων ορ¬ 
γάνωσης του προσωπικού της δημόσιας διοίκησης και άλ¬ 
λες διατάξεις: 

γ. Του Ν. 707/77 (ΦΕΚ 273/Α/77) «περί ενοποίησης 
του Εθνικού Οργανισμού Ελληνικής Χειροτεχνίας και του 
Κέντρου Βιοτεχνικής Ανάπτυξης» (Ιδρυτικός νόμος του 
ΕΟΜΜΕΧ), όπως τροποποιήθηκε και συμπληρώθηκε με 
τους Ν. 147/84 (ΦΕΚ 112/Α/84) και Ν. 1479/84 (ΦΕΚ 
145/Α/84) και Ν. 20001/91 (ΦΕΚ 206/Α/91). 

δ. Του άρθρου 21 του Ν. 2367/95 (ΦΕΚ 261/Α/95) 
«Νέοι χρηματοπιστωτικοί θεσμοί και άλλες διατάξεις», με 

το οποίο συστήθηκε η Διεύθυνση Μικρών και Μεσαίων 
Επιχειρήσεων στη Γ.Γ.Β. 

ε. Το Π.Δ. 229/86 «Σύσταση και Οργάνωση της Γ.Γ.Β. 
«ΦΕΚ 96/Α/86), το Π.Δ. 396/89 (ΦΕΚ 172/89 «Οργανι¬ 
σμός της Γενικής Γραμματείας Βιομηχανίας» και το Π.Δ. 
189/85 (ΦΕΚ 99/Α/95) «Συμπλήρωση και τροποποίηση 
διατάξεων του Π.Δ. 396/89», 
στ. Το Π.Δ. 27/96 (ΦΕΚ 9/Α) «Συγχώνευση των Υπουρ¬ 
γείων Τουρισμού, Βιομηχανίας και Ενέργειας Τεχνολογίας 
και Εμπορίου στο Υπουργείο Ανάπτυξης». 

ζ. Την αριθ. 289/14.2.1996 (ΦΕΚ 92/Β) κοινή απόφαση 
του Πρωθυπουργού και της Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης 
Φοίβο Ιωαννίδη και Μιχάλη Χρυσοχοϊδη». 

η. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του προϋπολογισμού 
του Υπουργείου μας, αποφασίζουμε: 

Αρθρο 1 

Μέχρι την έκδοση Προεδρικού Διθατάγματος για τον 
Οργανισμό των Υπηρεσιών του Υπουργείου Ανάπτυξης, η 
διάρθρωση και οι αρμοδιότητες της Δ/νσης Μικρών και 
Μεσαίων Επιχειρήσεων, καθορίζονται ως εξής: 

Αρθρο 2 

Διεύθυνση Μικρών και Μεσαίων Επιχειρήσεων 
Η Διεύθυνση Μικρών και Μεσαίων Επιχειρήσεων είναι 
αρμόδια για την Πολιτική στις ΜΜΕ και την εποπτεία του 
ΕΟΜΜΕΧ, την βελτίωση της ανταγωνιστικότητας των. 
ΜΜΕ, τους χρηματοπιστωτικούς θεσμούς και των ενερ¬ 
γειών κατάρτισης που απαιτούνται για την υποστήριξη των 
προγραμμάτων που αφορούν τις ΜΜΕ. 

Οι επιμέρους αρμοδιότητες της Δ/νσης κατανέμονται 
μεταξύ των τμημάτων της ως εξής: 

Α. Τμήμα πολιτικής ΜΜΕ και εποτείας ΕΟΜΜΕΧ 

α. Συγκεντρώνει στοιχεία για τις ΜΜΕ. 
β. Αναλύει οικονομικά μεγέθη και τεχνικά στοιχεία σχε¬ 
τικά με τις ΜΜΕ. 

γ. Εισηγείται στον Υπουργό τις απαραίτητες νομοθετι¬ 
κές ρθυμίσεις, μέτρα και δράσεις για τη χάραξη πολιτικής 
για τις ΜΜΕ. 

δ. Ενημερώνει τους καθ’ ύλην αρμόδιους φορείς του 
Δημοσίου Τομέα για την εφαρμογή της πολιτικής για τις 
ΜΜΕ και συντονίζει τη δράση τους. 

ε. Διαμορφώνει τις εθνικές θέσεις για θέματα ΜΜΕ που 
εξετάζονται στην Ε.Ε. και γενικότερα στους διεθνείς ορ¬ 
γανισμούς. Μεριμνά για την εφαρμογή του σχετικού κοινο¬ 
τικού και παραγώγου δικαίου στη χώρα. 

στ. Εισηγείται για όλες τις κανονιστικές αποφάσεις με 
τις οποίες ρυθμίζεται κάθε τι σχετικό με την εφαρμογή 
του άρθρου 2 Ν. 707/77 όπως τροποποιήθηκε και ισχύει 
σήμερα. 

ζ. Ασκεί την διοικητική και οικονομική εποπτεία του 
ΕΟΜΜΕΧ. 

Β. Τμήμα βελτίωσης ανταγωνιστικότητας ΜΜΕ. 

α. Διερευνά, διαμορφώνει, τεκμηριώνει και προτείνει 
όλες τις αναγκαίες ενέργειες πολιτικής για τη βελτίωση 
της ανταγωνιστικότητας των ΜΜΕ με εξειδικευμένα μέ¬ 
τρα που στοχεύουν στη βελτίωση του εσωτερικού και εξω¬ 
τερικού περιβάλλοντος των ΜΜΕ. 

Εισηγείται στον Υπουργό όλες τις αναγκαίες νομοθετι¬ 


κές ρυθμίσεις, μέτρα και δράσεις για βελτίωση της αντα¬ 
γωνιστικότητας των ΜΜΕ. 

β. Παρακολουθεί και προωθεί την υλοποίηση των μέ¬ 
τρων βελτίωσης ανταγωνιστικότητας των ΜΜΕ και μερι¬ 
μνά για τις αναγκαίες διορθωτικές παρεμβάσεις. 

γ. Παρακολουθεί και συντονίζει την υλοποίηση Εθνικών, 
Κοινοτικών ή γενικοτέρων προγραμμάτων βελτίωσης 
ανταγωνιστικότητας των ΜΜΕ. 

δ. Ειδικότερα σε προγράμματα βελτίωσης ανταγωνιστι¬ 
κότητας των ΜΜΕ που διαχειρίζεται το Υπουργείο Ανά¬ 
πτυξης, μεριμνά για την καλή εκτέλεσή τους και εισηγείται 
στον πρόεδρο της σχετικής επιτροπής παρακολούθησης 
τη λήψη των απαραίτητων σχετικών μέτρων και λεπτομε¬ 
ρειών εφαρμογής. 

ε. Ενημερώνεται για θέματα βελτίωσης ανταγωνιστικό¬ 
τητας των ΜΜΕ που εξετάζονται στην Ε.Ε. και σε διεθνείς 
οργανισμούς και διατυπώνει προτάσεις για τη διαμόρ¬ 
φωση των σχετικών εθνικών θέσεων. 

3. Τμήμα χρηματοπιστωτικών θεσμών και κατάρτιση 
α. Διερευνά, διαμορφώνει, τεκμηριώνει και προτείνει 
όλες τις αναγκαίες ενέργειες πολιτικής για την προώθηση 
χρηματοπιστωτικών και άλλων θεσμών που προάγουν τις 
επιχειρηματικές δραστηριότητες και τις επενδύσεις των 
ΜΜΕ. Εισηγείται στον Υπουργό όλες τις αναγκαίες νομο¬ 
θετικές ρυθμίσεις, μέτρα και δράσεις για την υλοποίηση 
των παραπάνω μέτρων πολιτικής. 

β. Παρακολουθεί την υλοποίηση των μέτρων προώθη¬ 
σης χρηματοπιστωτικών και άλλων θεσμών που προάγουν 
τις επιχειρηματικές δραστηριότητες και επενδύσεις των 
ΜΜΕ και μεριμνά για τις αναγκαίες διορθωτικές παρεμβά¬ 
σεις. 

γ Παρακολουθεί την υλοποίηση εθνικών, κοινοτικών ή 
γενικοτέρων προγραμμάτων προωθήσεως χρηματοπιστω¬ 
τικών και άλλων θεσμών για τη βελτίωση της επιχειρηματι¬ 
κής και επενδυτικής δραστηριότητας των ΜΜΕ. 

δ. Ειδικότερα σε προγράμματα προώθησης χρηματοπι¬ 
στωτικών και άλλων θεσμών βελτίωσης της επιχειρηματι¬ 
κής και επενδυτικής δραστηριότητας των ΜΜΕ που δια¬ 
χειρίζεται το Υπουργείο Ανάπτυξης, μεριμνά για την καλή 
εκτέλεσή τους και εισηγείται στον πρόεδρο της σχετικής 
επιτροπής παρακολούθησης τη λήψη των απαραίτητων 
σχετικών μέτρων και λεπτομερειών εφαρμογής. 

ε, Ενημερώνεται για θέματα προώθησης χρηματοπι¬ 
στωτικών και άλλων θεσμών βελτίωσης της επιχειρηματι¬ 
κής και επενδυτικής δραστηριότητας των ΜΜΕ που εξε¬ 
τάζονται στην Ε,Ε, και σε διεθνείς οργανισμούς και διατυ¬ 
πώνει προτάσεις για τη διαμόρφωση των σχετικών εθνικών 
θέσεων. 

στ. Προωθεί και παρακολουθεί την υλοποίηση ειδικών 
ενεργειών κατάρτισης που απαιτούνται για την υποστή¬ 
ριξη μέτρων και δράσεων κοινοτικών ή άλλων προγραμμά¬ 
των που αφορούν τις ΜΜΕ. 

Άρθρο 3 

1. Για τη στελέχωση αυτής (προϊστάμενοι Δ/νσης και 
Τμημάτων) ισχύουν τα καθοριζόμενα στον Οργανισμό της 
Γ ενικής Γ ραμματείας Βιομηχανίας/(Π.Δ, υπ’ αριθ. 396/89 
(ΦΕΚ 172/Α/89) άρθρα 20, 42, 43). 

2. Μέχρι εκδΰσεως του Οργανισμού του Υπουργείου 
Ανάπτυξης η Διεύθυνση Μικρών και Μεσαίων Επιχειρή¬ 
σεων εντάσσεται και λειτουργεί στα πλαίσια της Γ ενικής 
Διεύθυνσης Στήριξης της Βιομηχανίας. 

Η παρούσα να δημοοιευθεί στην Εφημερίδα της Κυβερ- 
νήσεως. 

Αθήνα, 5 Μαρτίου 1996 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-+- 

Αριθ. 6893 (5) 

Έγκριση Κανονισμού λειτουργίας του δελτίου ΠΡΟΠΟ- 
ΓΚΟΛ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α 
και των αρμοδιοτήτων αυτής». 

β. Του άρθρου 1 παρ. 2 Ν.Δ. 391/74 «περί τροποποιή- 
σεως και συμπληρώσεως του Α.Ν. 127/67 κ.λ.π.». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

δ. Του από 20/27.12.1958 Β.Δ. όπως τροποποιήθηκε 
και συμπληρώθηκε μεταγενέστερα. 

ε. Του άρθρου 1 του Π.Δ. 10/16.1.1984 «περί λειτουρ¬ 
γίας Δελτίου προγνωστικών ποδοσφαίρου». 

2. Του άρθρου μόνου, του Π.Δ. 45/96 «περί λειτουργίας 
Δελτίου ΠΡΟΠΟΓΚΟΛ». 

3. Την υπ’ αριθμ. 4561 (ΦΕΚ 59/Β/29.1.96) κοινή από¬ 
φαση του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού Αν- 
δρέα Φούρα»> αποφασίζουμε: 

Εγκρίνουμε τον Κανονισμό λειτουργίας του δελτίου 
ΠΡΟΠΟΓΚΟΛ που ακολουθεί. 

«ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΔΕΛΤΙΟΥ ΠΡΟΠΟΓΚΟΛ» 

Αρθρο 1 

Ο Οργανισμός Προγνωστικών Αγώνων Ποδοσφαίρου 
(Ο.Π.Α.Π) διενεργεί σύμφωνα με τους όρους του Β.Δ. της 
20.12.1958 (ΦΕΚ 227/27.12.58 τ. Α’), «περί της λειτουρ¬ 
γίας δελτίου προγνωστικών επί των ποδοσφαιρικών αγώ¬ 
νων», όπως αυτό τροποποιήθηκε καισυμπληρώθηκε με το 
Π.Δ. 45/95, τους περιοδικούς διαγωνισμούς του δελτίου 
ΠΡΟΠΟΓΚΟΛ. 

Κάθε διαγωνισμός διενεργείται με δελτίο προβλέψεως 
αποτελεσμάτων ποδοσφαιρικών αγώνων, που στο εξής θα 
ονομάζεται ΠΡΟΠΟΓΚΟΛ, αφορά δε την ακριβή πρό¬ 
βλεψη 8 αγώνων στους οποίους θα σημειωθεί ο μεγαλύ¬ 
τερος αθροιστικά αριθμός τερμάτων, από ένα πλήθος 30 
αγώνων, που δημοσιεύονται στο δελτίο και φέρουν αρίθ¬ 
μηση από 1 έως 30. 

Αρθρο 2 

Το αντίτιμο συμμετοχής στο διαγωνισμό ΠΡΟΠΟΓΚΟΛ 
ορίζεται στις 30 δραχμές ανά στήλη με υποχρεωτική συ¬ 
μπλήρωση τουλάχιστον δύο στηλών. Από το ποσό αυτό το 
12% αποτελεί αποζημίωση που καταβάλλεται από τον 
διαγωνιζόμενο στον πράκτορα. 

Η συμμετοχή στο παιχνίδι είναι ελεύθερη και γίνεται 
μετά από επιλογή και υπό την αποκλειστική ευθύνη των 
παικτών στα καταστήματα των πρακτόρων, που είναι ανα¬ 
γνωρισμένα από τον Ο.Π.Α.Π και πιστοποιείται με την κα¬ 
τάθεση του δελτίου ΠΡΟΠΟΓΚΟΛ πράκτορα και την απι- 


κύρωσή του από την επικυρωτική μηχανή του πρακτο¬ 
ρείου. 

Η μηχανή αφού αναγνώσει τα προγνωστικά της περιο¬ 
χής πρόβλεψης εκτυπώνει στο απόκομμα και στην μήτρα 
του δελτίου τους αριθμούς που αντιστοιχούν στους αγώ¬ 
νες που έχουν επιλεγεί από τον διαγωνιζόμενο. Για την 
σήμανση και την επεξεργασία των δελτίων έχουν εφαρ¬ 
μογή οι διατάξεις του Π.Δ. 433 «άρθρο μόνον» (ΦΕΚ 169/ 
14.12.90 τ. Α ). 

Οι πράκτορες ενεργούν για λογαριασμό των διαγωνιζο- 
μένων και είναι υποχρεωμένοι να τηρούν και να επιβάλ¬ 
λουν σε αυτούς όλους εκείνους τους κανόνες που διέπουν 
το ΠΡΟΠΟΓΚΟΛ. 

Η συμμετοχή στο διαγωνισμό ΠΡΟΠΟΓΚΟΛ προυΐΐοθέ- 
τει την πλήρη γνώση των διατάξεων των Π.Δ. και κανονι¬ 
σμών που διέπουν τα παιχνίδια προγνωστικών επί των πο¬ 
δοσφαιρικών αγώνων και ανεπιφύλακτη αποδοχή των 
όρων που κάθε φορά θέτει ο Ο.Π.Α.Π. 

Τα δελτία του ΠΡΟΠΟΓΚΟΛ διατίθενται από τον 
Ο.Π.Α.Π και η κατάθεσή τους γίνεται στα πρακτορεία που 
είναι αναγνωρισμένα από τον Ο.Π.Α.Π. 

Στα δελτία αυτά αναγράφονται ο αύξων αριθμός του 
διαγωνισμού και οι ημερομηνίες διεξαγωγής των αγώνων, 
καθώς επίσης και τα ζεύγη των ομάδων που διαγωνίζο¬ 
νται. 

Μπορούν επίσης να χρησιμοποιηθούν και δελτία στα 
οποία δεν αναγράφονται τα παραπάνω στοιχεία, αλλά ο 
διαγωνισμός και η ημερομηνία εξαρτώνται από την ημέρα 
κατάθεσης του δελτίου και τα ζεύγη των ομάδων υποδη¬ 
λώνονται με αύξοντα αριθμό που έχει καθορισθεί και ανα¬ 
κοινωθεί από τον Ο.Π.Α.Π. Τα δελτία αυτά περιέχουν πε¬ 
ρισσότερα από δύο πεδία προβλέψεων. 

Ο διαγωνιζόμενος μπορεί να επιλέξει σε κάθε πεδίο του 
δελτίου οκτώ (8) αριθμούς (απλές στήλες) ή να επιλέξει 
περισσότερους από (8) αριθμούς (σύστημα). 

Ο αριθμός των στηλών στο δελτίο συστήματος προσδιο¬ 
ρίζεται από τον πλήρη μαθηματικό συνδυασμό των επιλεγ¬ 
μένων αριθμών ανα οκτώ. Είναι δυνατή η συμμετοχή στο 
διαγωνισμό και με τυποποιημένα συστήματα περιορισμέ¬ 
νης ανάπτυξης με συντετμημένη γραφή, συστήματα συν¬ 
δυασμών, ομαδικά συστήματα κ.α. 

Αρθρο 3 

Εάν σε κάποια κατηγορία το μερίδιο δεν υπερβαίνει τις 
300 δραχμές, τότε δεν διανέμονται τα κέρδη σε αυτήν την 
κατηγορία αλλά το ποσό αυτό μεταφέρεται στην ίδια κατη¬ 
γορία του επόμενου διαγωνισμού. 

Από την παρούσα απόφαση δεν πρσκαλείται δαπάνη σε 
βάρος του κρατικού προϋπολογισμού. 

Η απόφαση αυτή μαζί με τον κανονισμό να δημοοιευθεί 
στην Εφημερίδα της Κυβερνήσεως. 

Αθήνα, 7 Μαρτίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 

Αριθ. 6733 (6) 

Ορισμός εκπροσώπων Υπουργείων Πολιτισμού, Οικονομι¬ 
κών και Γεωργίας ως τακτικών μελών του Δ.Σ. της 
Φ.Ε.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Α.Ν. 399/68 «Περί τροποποιήσεως του Α.Ν. 
858/1937 «Περί Φιλίππου Ενώσεως Ελλάδος», 
γ) Του Ν. 191/75 «περί αποκαταστάσεως διατάξεων τι- 
νών αψορωσών εις την Φίλιππον Ένωση Ελλάδος και ρυθ- 
μίσεως συναφών θεμάτων». 

δ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την υπ' αριθ. 4561/21.1.1996 (ΦΕΚ 59/Β/ 
29.1.1996) κοινή απόφαση του Πρωθυπουργού και του 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Φούρα». 

3. Τρν υπ’ αριθ. 9934/22.3.94 απόφαση του Υφυπουρ¬ 
γού Πολιτισμού «ορισμός μελών Διοικητικού Συμβουλίου 
της Φ.Ε.Ε », αποφασίζουμε: 

Τροποποιούμε την υπ’ αριθ. 32543/26.10.94 απόφαση 
ως προς το σημείο που αφορά το τακτικό μέλος του Δ.Σ./ 
Φ.Ε.Ε. Πρόδρομο Τσολακίδη στη θέση του οποίου ορίζε¬ 
ται η Μαρία Ηλιοπούλου για το υπόλοιπο της θητείας. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 

-♦- 

Αριθ. 174 (7) 

Αποδοχή παραίτησης του Προέδρου, ανάκληση μελών του 
Διοικητικού Συμβουλίου του Οργανισμού Σιδηροδρό¬ 
μων Ελλάδος (Ο.Σ.Ε.) και ορισμός νέου Προέδρου και 
μελών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «κοινωνικοποίηση 
των Επιχειρήσεων Δημοσίου χαρακτήρα ή κοινής ωφέ¬ 
λειας» (Α' 80). 

2. Τις διατάξεις του άρθρου 8 του Π.Δ. 59/1985 «δομή 
ρόλος και τρόπος διοίκησης και λειτουργίας της κοινωνι¬ 
κοποιημένης επιχείρησης Οργανισμός Σιδηροδρόμων Ελ¬ 
λάδος (Ο.Σ.Ε.)» (Α' 22). 

3. Τις διατάξεις του Π.Δ. 501/28.11.1991 «τροποποί¬ 
ηση των υπ’ αριθ. 57/1985, 58/1985 και 59/1985 Προε¬ 
δρικών Διαταγμάτων» δομή ρόλος και τρόπος διοίκησης 
και λειτουργίας των κοινωνικοποιημένων επιχειρήσεων 
Δ.Ε.Η., Ο.Τ.Ε., Ο.Σ.Ε., αντίστοιχα» (Α' 181). 

4. Τις με αριθ. πρωτ. 85/3.2.95 και 26/30.1.96 αποφά¬ 
σεις των Υπουργών Εθνικής Οικονομίας και Μεταφορών 
και Επικοινωνιών (Β' 76, Β' 61). 


5. Τις διατάξεις του άρθρου 10 του Ν. 2322/95 «παροχή 
της εγγύησης του Ελληνικού Δημοσίου για τη χορήγηση 
δανείων και πιστώσεων και άλλες διατάξεις» (Α' 143). 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερβητικά Όργανα» (Α' 137), όπως το άρ¬ 
θρο αυτό συμπληρώθηκε με το άρθρο 27 του Ν. 2081/92 
(Α' 154). 

7. Την υπ' αριθ. 2016001/2405/6.3 96 απόφαση του 
Υπουργού Οικονομικών. 

8. Την από 19.2.1996, υποβληθεΐσα παραίτηση του 
Προέδρου του Δ.Σ. του Ο.Σ.Ε., Γεωργίου Πέτσου. 

9. Την από 5 Μαρτίου 1996, έκθεση της Κοινοβουλευ¬ 
τικής Επιτροπής Δημοσίων Επιχειρήσεων Τραπεζών και 
Οργανισμών Κοινής ωφέλειας, σύμφωνα με το άρθβο 49Α 
του Κανονισμού της Βουλής, αποφασίζουμε: 

1. Αποδεχόμασττε την παραίτηση του μέλους - Εκπρο¬ 
σώπου του Κράτους του Δ.Σ. του Ο.Σ.Ε. Γεωργίου Πέ¬ 
τσου, Πρόεδρο του Δ.Σ. 

2. Ανακαλούμε τον διορισμό των μελών - Εκπροσώπων 
του Κράτους στο Δ.Σ. του Ο.Σ.Ε. 

α) Χρήστου Μαρούσου, μέλους, 
β) Βαρβάρας Κολλονά, μέλους, 
γ) Ιωάννη Πατεριαννάκη, μέλους, 
δ) Βασιλικής Δρυμωνίδου, μέλους. 

3. Διορίζουμε σε αντικατάσταση των πιο πάνω μελών - 
Εκπροσώπων του Κράτους στο Δ.Σ. του Ο.Σ.Ε. για το υπό¬ 
λοιπο της θητείας του Συμβουλίου αυτού, ήτοι μέχρι 
30.1.1998, τους εξής: 

α. Χρήστο Παπαγεωργίου, ως Πρόεδρο, 
β. Άννα Πεγίδου, υπάλληλο υπ. Οικ., ως μέλος, 
γ. Νικόλαο Ηλιάδη, ως μέλος, 
δ. Παναγιώτη Αλεξάκη, ως μέλος, 
ε. Γεώργιο Κυδωνάκη, ως μέλος. 

4. Κατά τα λοιπά ισχύει η υπ’ αριθ. 85/3.2.95 (Β' 76) 
απόφαση των Υπουργών Εθνικής Οικονομίας και Μετα¬ 
φορών και επικοινωνιών, όπως αυτή τροποποιήθηκε με 
την υπ’ αριθ. 26/30.1.96 (Β' 61) όμοια. 

5. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΣΕ και στον 
Κ.Α.Ε. 1001. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως, 

Αθήνα, 7 Μαρτίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΏΝ ΚΑΙ ΕΠΙΚΟΙΝΟΝΙΟΝ 

ΓΙΑΝΝΟΣ ΠΑΠΑΝΤΩΝΙΟΥ ΧΑΡΑΛ. ΚΑΣΤΑΝΙΔΗΣ 
- 4- 

Αριθ. Β2/1050/181 (8) 

Περιορισμός μετατροπής φορτηγών αυτοκινήτων δημό¬ 
σιας χρήσης κοινού φόρτου σε βυτιοφόρα εκκενώσεως 
βόθρων στους Νομούς Εύβοιας, Αργολίδας, Βοιω¬ 
τίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 7 του άρθρου 4 του Ν. 383/76 
(182 Α') «περί διενέργειας εμπορευματικών μεταφορών 
δια φορτηγών αυτοκινήτων δημόσιας χρήσης και άλλων 
διατάξεων». 

2. Τις διατάξεις του Π.Δ. 79/93 (34 Α') «Περί καθορι¬ 
σμού αρμοδιοτήτων που διατηρούνται απά τον Υπουργό 
Μεταφορών και Επικοινωνιών». 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (137 Α'), όπως προ¬ 
στέθηκε το άρθρο τούτο με το άρθρο 27 του Ν. 2081/92 
(154 Α'). 

4. Τις διατάξεις της απόφασης Β2/40798/7413/95 (18 
Β') με την οποία επιβλήθηκε περιορισμός στη μετατροπή 
φορτηγών αυτοκινήτων δημόσιας χρήσης, οποιοσδήποτε 
κατηγορίας, σε βυτιοφόρα μεταφοράς λυμμάτων στους 
Νομούς Εύβοιας, Αργολίδας, Βοιωτίας. 

5. Τα έγγραφα με αριθ. πρωτ. 9446/95 της Δ/νσης Με¬ 
ταφορών και Επικοινωνιών Ν. Εύβοιας, 18/2.1.96 της Δ/ 
νσης Μεταφορών και Επικοινωνιών Ν. Αργολίδας, το από 
8.1.96 έγγραφο της Δ/νσης Μεταφορών και Επικοινωνιών 
Ν. Βοιωτίας με τα οποία προτείνεται η παράταση περιορι¬ 
σμού μετατροπής ΦΔΧ αυτοκινήτων κοινού φόρτου σε σε 
βυτιοφόρα εκκενώσεως βόθρων. 

6. Τις διατάξεις της αριθ. 87/2.2.96 «Καθορισμός αρ¬ 
μοδιοτήτων του Υφυπουργού Μεταφορών και Επικοινω¬ 
νιών». 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

1. Παρατείνουμε μέχρι 31.12.1996 τη διάρκεια περιορι¬ 
σμού για τη μη μετατροπή φορτηγών αυτοκινήτων δημό¬ 
σιας χρήσης οποιοσδήποτε κατηγορίας, σε βυτιοφόρα με¬ 
ταφοράς λυμμάτων στους Νομούς Εύβοιας, Αργολίδας, 
Βοιωτίας, που τέθηκε με προγενέστερη απόφαση, που 
αναφέρεται στο σκεπτικό της παρούσας. 

Ειδικότερα στο Νομό Εύβοιας επιτρέπεται η εξέταση 
από την αρμόδια επιτροπή αιτημάτων, που υποβάλλονται 
από τους ΟΤΑ για τη χορήγηση βυτιοφόρων δημόσιας χρή¬ 
σης μεταφοράς λυμμάτων, που θα εξυπηρετούν συγκε¬ 
κριμένες Και απομακρυσμένες περιοχές του Νομού. 

2. Η ισχύς της απόφασης αυτής αρχίζει από την 1η Ια¬ 
νουάριου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 1996 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-►- 

Αριθ. 38349/3067 (9) 

Τροποποίηση της ΣΤ/20270/73 (ΦΕΚ 884/Β/31.7.73) 

απόφασης του Υπουργού Ναυτιλίας Μεταφορών και 

Επικοινωνιών, περί αλλαγής κυρίων χαρακτηριστικών 

των αυτοκινήτων. 

\ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 570/70 (ΦΕΚ 125/Α/ 
2.6.70). 

2. Τις διατάξεις της κανονιστικής απόφασης ΣΤ/ 
20270/73 (ΦΕΚ 884/Β/ 31.7.73), περί αλλαγής κυρίων 
χαρακτηριστικών των αυτοκινήτων, όπως τροποποιήθηκε 
με την 10061/772/95 )ΦΕΚ 501/Β/7.6.95) όμοια. 


3. Την από 13.12.95 αποστολή της Πανελλήνιας Ομο¬ 
σπονδίας Αυτοκινητιστών Υπεραστικών Συγκοινωνιών. 

4. Την 87/96 (ΦΕΚ 83/Β/9.2.96) κοινή απόφαση του 
Πρωθυπουργού και του Υπουργού Μεταφορών και Επικοι¬ 
νωνιών, περί ανάθεσης αρμοδιοτήτων του Υπουργού Με¬ 
ταφορών και Επικοινωνιών, στον Υφυπουργό Μεταφορών 
και Επικοινωνιών, αποφασίζουμε: 

1. Το αναφερόμενο στο εδάφιο (γ) της παραγράφου 1 
του κεφαλαίου II! της ΣΤ/20270/73 (ΦΕΚ 884/Β/ 
31.7.73) απόφασης, όπως αυτή έχει συμπληρωθεί και 
τροποποιηθεί με την 10061/772/95 (ΦΕΚ 501/Β/7.6.95) 
όμοια, ποσοστό 40% αυξάνεται σε 50%. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 1996 

0 ΥΦΥΠΟΥΡΓΟΣ 

ΓΕΩΡΓΙΟΣ ΔΑΣΚΑΛΑΚΗΣ 
-»- 

Αριθ. 4591/Ε1 (10) 

Καθορισμός του αριθμού των θέσεων σταδιακής αποκα¬ 
τάστασης υπαλλήλων στο άρθρο 25 του Ν. 2190/ 

1994. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Το Π.Δ. 181/94 «Συγκρότηση της Γενικής Γραμμα¬ 
τείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός αρμοδιοτή¬ 
των του». 

2. Τις διατάξεις του Ν. 1730/87 «Ελληνική Ραδιοφωνία 
Τηλεόραση, Ανώνυμη Εταιρεία (ΕΡΤ-ΑΕ)», όπως ισχύει. 

3. Την παρ. 10 του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων της διοίκησης». 

4. Την αριθ. 21526/7.11.94 (ΦΕΚ 828/8.11.94) Κοινή 
Υπουργική Απόφαση «Περί καθορισμού αριθμού επανα- 
προσλαμβανομένων υπαλλήλων στην ΕΡΤ-ΑΕ, κατά ειδι¬ 
κότητα, για την κάλυψη πάγιων και διαρκών αναγκών». 

5. Τις υφιστάμενες υπηρεσιακές ανάγκες της ΕΡΤ - 
ΑΕ. 

6. Την υπ’ αριθ. 1146/Ε/19.1.95 (ΦΕΚ 35/Β/20.1.95) 
Κοινή Υπουργική Απόφαση περί «καθορισμού του αριθμού 
των θέσεων σταδιακής αποκατάστασης υπαλλήλων υπα- 
γομένων στο άρθρο 25 του Ν. 2190/94». 

7. Τα υπ’ αριθ. 35878/18.12.95 και 36148/22.12.95 
έγγραφα της ΕΡΤ-ΑΕ. 

8. Τις διατάξεις του άρθρου 29Α του Ν. 1558/85, που 
συμπληρώθηκε με το άρθρο 27 του Ν. 2081 /92 και το γε¬ 
γονός ότι από τις διατάξεις της παρούοης προκαλείται δα¬ 
πάνη ύψους δρχ. 55,000.000 η οποία θα αντιμετωπισθεί 
από τον προϋπολογισμό της ΕΡΤ-ΑΕ, αποφασίζουμε: 

Ολοκληρώνουμε τον καθορισμό της σταδιακής επανα- 
πρόσληψης, με κάλυψη υφισταμένων κενών οργανικών 
θέσεων, των υπαλλήλων των ειδικοτήτων που αναφέρο- 
νται στην αριθ. 21526/7.11.94 Κοινή Υπουργική Από¬ 
φαση μέχρι δέκατρείς (13). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1996 

ΟΙ ΥΠΟΥΡΓΟΙ 

ΤΥΠΟΥ ΚΑΙ ΜΕΣΟΝ 

ΟΙΚΟΝΟΜΙΚΟΝ ΜΑΖΙΚΗΣ ΕΝΗΜΕΡΩΣΗΣ 

Α. ΠΑΠΑΔΟΠΟΥΛΟΣ ΔΗΜ.ΡΕΠΠΑΣ 

-♦- 

Αριθ. 809 (11) 

Σύσταση Κοινοτικής Επιχείρησης Ανάπτυξης Αμβροσίας 
Ν. Ροδόπης. 

Ο ΠΕΡΙΦ/ΚΟΣ Δ/ΝΤΗΣ Ν. ΡΟΔΟΠΗΣ 
Έχοντας υπόψη: 

1. Τις διατάξεις του άρθρου 277 του Δημοτικού και Κοι¬ 
νοτικού Κώδικα (Π.Δ. 410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚ 
τ.Β' καθώς και την αριθ. 29742/23.5.89 εγκύκλιο του 
Υπουργείου Εσωτερικών. 

3. Την αριθ. 103/95 απόφαση του Κοινοτικού Συμβου¬ 
λίου Αμβροσίας, αποφασίζουμε: 

1. Συνιστάται στην Κοινότητα Αμβροσίας του Νομού Ρο¬ 
δόπης Κοινοτική Επιχείρηση με την επωνυμία «Κοινοτική 
Επιχείρηση Ανάπτυξης Αμβροσίας» ως ίδιο Νομικό Πρό¬ 
σωπο, το οποίο διέπεται από τις διατάξεις των άρθρων 
270 έως 284 και 287, 291 και 304 του Π.Δ. 410/95 (Δη¬ 
μοτικός Κοινοτικός Κώδικας). 

2. Σκοπός της επιχείρησης είναι η συμβολή στη γενικό¬ 
τερη αναπτυξιακή διαδικασία της περιοχής της κοινότητας 
και της ευρύτερης περιοχής. Η παροχή κοινωνικών, πολιτι¬ 
στικών και άλλων υπηρεσιών σε δημότες ή κατοίκους και 
επισκέπτες της Αμβροσίας. Η πραγματοποίηση εσόδων 
από τους τομείς του αγροτουρισμού, της υφαντουργίας, 
των εκδηλώσεων, των τεχνικών μελετών που θα επενδύο¬ 
νται στην περιοχή για την αναβάθμισή της και βελτίωση 
της ποιότητας ζωής. Η εκμετάλλευση της Κοινοτικής Επι¬ 
χείρησης από ιδιόχρηση. 

3. Η Επιχείρηση διοικείται από επταμελές (7) διοικητικό 
συμβούλιο και τα μέλη του ορίζονται μαζί με τους αναπλη¬ 
ρωτές τους από το κοινοτικό συμβούλιο. Πέντε (5) είναι αι¬ 
ρετοί εκπρόσωποι της Κοινότητας Αμβροσίας, ένας (1) εί¬ 
ναι δημότης ή κάτοικος Αμβροσίας έχει πείρα ή γνώσεις 
σχετικές με το αντικείμενο της επιχείρησης και ένας (1) 
εκπρόσωπος των εργαζομένων όταν η επιχείρηση απα¬ 


σχολεί περισσότερα από είκοσι άτομα (αν όχι αντικαθίστα¬ 
ται από αιρετό εκπρόσωπο του Κοινοτικού Συμβουλίου). 

4. Η διάρκεια της επιχείρησης ορίζεται αόριστος. 

5. Έδρα της επιχείρησης είναι η Κοινότητα Αμβροσίας 
Νομού Ροδόπης. 

6. Το κεφάλαιο της επιχείρησης ανέρχεται σε 500.000 
δρχ. 

7. Πόροι της Επιχείρησης είναι έσοδα από την παροχή 
κοινωνικών και πολιτιστικών υπηρεσιών και γενικά από την 
άσκηση της δραστηριότητάς της, οι πρόσοδοι από την πε¬ 
ριουσία της καθώς και τη διαχείριση της κοινοτικής έκτα¬ 
σης, δάνεια κληρονομικές εισφορές, δωρεές και λοιπές 
επιχορηγήσεις. 

8. Η επιχείρηση διαλύεται: 

α) Με απόφαση του Κοιν. Συμβουλίου, με την απόλυτη 
πλειοψηφία των μελών του. 

β) Σε περίπτωση πτώχευσης. 

Τη διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Κοινοτικό 
Συμβούλιο. 

Στην εκκαθάριση διεκπεραιώνονται,οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέχεται στην Κοινότητα Αμβροσίας. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωσης, η λειτουργία, διαχεί¬ 
ριση και εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ. 410/95 και τη με αριθμό 25927/9.4.84 από¬ 
φαση του Υπουργού Εσωτερικών, που δημοσιεύθηκε στο 
ΦΕΚ 244/19.4.84 τεύχος Β'. 

10. α) Από τις διατάξεις της ανωτέρω απόφασης προκα- 
λείται δαπάνη σε βάρος του προϋπολογισμού της Κοινό¬ 
τητας Αμβροσίας για το τρέχον έτος 500.000 δρχ. 

β) Για τη ν κάλυψη της ανωτέρω δαπάνης έχει γραφεί πί¬ 
στωση από την Κοινότητα Αμβροσίας 500.000 δρχ. στον 
ΚΑΕ 212.9γ του προϋπολογισμού του οικονομικού έτους 
1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 5 Μαρτίου 1996 

Ο Περιφ/κός Διευθυντής 
ΑΝΑΣΤ. ΣΟΥΛΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



